Ibrahim Hananu

Ibrahim Hananu eller Ibrahim Hanano (født 1869, død 1935) () var en osmansk kommunal myndighetsperson og senere en leder for Hananuopprøret (også kalt for Aleppo-opprøret) i tiden 1920–1921 mot den franske tilstedeværelsen i nordlige Syria. Han var utdannet i Istanbul, tilhørte en framstående landeierfamilie av kurdisk opprinnelse.

Opprøret fikk sitt navn etter Hananu som dens ledende kommandant. Opprørerne hadde rurale ledere og de gjennomførte i hovedsak geriljaangrep mot franske styrker og sabotasje mot infrastrukturen. Franske styrker overvant til sist Hananus siste forskansing i høylandsregionen Jabal Zawiya og tok ham til fange. Hananu ble ført for fransk domstol som kriminell, men ble frikjent for denne anklagen.

I 1933 var det et forsøk på myrde Hananu i hans landsby, Kafr Tkharem, men han ble kun rammet i beina og attentatmannen ble siden arrestert i Antiokia. Han døde to år senere, i 1935, i Aleppo. Stress og tuberkulose er oppgitt som årsak til hans død. Hans nevø, Omar Al Sibai, var en av de muslimske kommunistlederne i Syria.

Referanser 

Syrias historie
Personer fra Aleppo
Fødsler i 1869
Dødsfall i 1935